མེག་སི་ཀོ་ནི་ལྷོ་ཨ་མི་རེ་ཀ་ནང་ཡོད་པ་དང་ཕྱི་ལོ་༢༠༡༧ལོའི་ཞིབ་འཇུག་གྲངས་ཐོ་ལྟར་ན།ཡུལ་དེར་མི་འབོར་ས་ཡ་༡༢༣ཙམ་ཡོད་ལ།མི་མང་དཀྱུས་མའི་ཡོང་འབབ་གཙོ་བོ་ནི་ཁྱིམ་མཚེས་ཨ་རིའི་ནང་བསགས་པའི་དངུལ་ཕྱིར་བསྐུར་བ་དེ་ཡིན་འདུགའོན་ཀྱང་ཕྱི་ལོ་༢༠༠༨ལོར་རྒྱལ་སྤྱིའི་དཔལ་འབྱོར་ཉམས་ཉེན་བྱུང་བར་བརྟེན།ཨ་རིར་ལས་ཀ་རག་རྒྱུ་ཁག་ཏུ་ཕྱིན་པ་དང་ཕྱི་ལོ་༢༠༡༠ལོར་རྒྱལ་མཚམས་སྐོར་སྲུང་ཇེ་དམ་དུ་བཏང་བ།རྒྱལ་མཚམས་སུ་མྱོས་རྫས་ནག་ཚོང་རྒྱག་མཁན་མང་དུ་ཕྱིན་ཏེ་འགྲོ་ལམ་ཉེན་ཁ་ཅན་ཏུ་གྱུར་ཡོད།མེག་སི་ཀོ་རྒྱལ་ནང་ལ་ཡར་རྒྱས་ཕྲན་བུ་ཕྱིན་ཏེ་འཚོ་བའི་དགོས་མཁོའི་དབང་གིས་འགྲོ་མ་དགོས་པ་ཞིག་ཆགས་ཡོད་སྟབས།ཁྲིམས་མཐུན་མིན་པར་ཨ་རིའི་རྒྱལ་མཚམས་བརྒལ་མཁན་ཉུང་དུ་འགྲོ་བཞིན་ཡོད་འདུག་ཀྱང་།ཨ་རིའི་སྲིད་འཛིན་ཊོམ་ཕུས་ས་མཚམས་ལ་རིང་ཚད་སྤྱི་ལེ་༣༡༤༥ཡོད་པ་དེར་ཨ་སྒོར་དུང་ཕྱུར་༡༨༠ཅན་གྱི་རྩིག་གྱང་ཞིག་རྒྱག་རྒྱུ་ཡིན་འདུག